V roku 2157 na Zemi prekvitá éra prosperity ľudskej civilizácie. Vesmírne lode pozemšťanov križujú vesmírom a pátrajú po obývateľných planétach. Ruský pátrací pilot Maxim Kammerer (Vasilij Stepanov) po dvadsiatich rokoch medzigalaktických letov stroskotal na vzdialenej obývanej planéte Sarakš bez možnosti vrátiť sa domov. Na planéte panuje prísny vojenský totalitný režim riadený skupinou piatich anonymných sadistických diktátorov, ktorí ovládajú obyvateľov všadeprítomným signálom zo siete žiaričov.
Sú nástrojom moci a mučenia, dokážu ľuďom vsugerovať akúkoľvek myšlienku alebo zabíjať bolesťou. Maxim, ktorý tu našiel nových priateľov aj lásku Radu, však predstavuje jednoznačnú hrozbu pre vládu, pretože signál naňho nepôsobí. Vláda ho musí zlikvidovať všetkými prostriedkami. Pozemšťan sa však vzbúri a zorganizuje odboj. Musí získať spojencov, aby spoločne zničili sieť žiaričov smrteľného signálu.